ઘટનાની કંટ્રોલમાં જાણ કરતા ડીસીપી મનોહરસિંહ જાડેજા, એસીપી, પ્રનગર પીઆઇ વણઝારા, ક્રાઇમ બ્રાન્ચ, એસઓજી સહિતનો કાફલો દોડી ગયો હતો અને લુટારુઓનું પગેરું મેળવવા જુદી જુદી ટિમો દોડાવાઈ હતી દરમિયાન સીસીટીવી ફૂટેજ ચેક કરતા લૂંટારુ ત્રિપુટી હોસ્પિટલ ચોકથી પીછો કરતી કેમેરામાં કેદ થઇ ગઈ હતી અને લૂંટને અંજામ આપી સાંઢીયા પુલથી રેલનગર અન્ડરબ્રીજ, મોરબી રોડ, બેડી ચોકડીથી કુવાડવા બામણબોર તરફ ભાગતી હોય તેવું જોવા મળ્યું હતું અને વહેલી સવાર સુધી તપાસ કરી હોવા છતાં લૂંટારૃઓના કોઈ સગડ મળ્યા ન હતા લૂંટને અંજામ આપનાર ઘરના જ ઘાતકી હોવાની દ્રઢ શંકાએ પોલીસે પેઢીમાં મજૂરીકામ કરતા કર્મચારીઓની સઘન પૂછપરછ હાથ ધરી છે લૂંટની ઘટનાને પગલે ભારે સનસનાટી મચી જવા પામી છે.